Όλουφ του Ρόσενμπορκ

Ο Όλουφ, δανικά Oluf (10 Μαρτίου 1923 - 19 Δεκεμβρίου 1990) από τον Οίκο του Γκλύκσμπουρκ ήταν κόμης του Ρόσενμπορκ.

Βιογραφία
Ήταν ο δευτερότοκος γιος του Χάραλντ πρίγκιπα της Δανίας και της Ελένης-Αδελαΐδας, κόρης του Φρειδερίκου-Φερδινάνδου δούκα του Σλέσβιχ-Χόλσταϊν. Ο Χάραλντ ήταν νεότερος αδελφός των Χριστιανού Ι΄ της Δανίας και Χάακον Ζ΄ της Νορβηγίας.

Ο Όλουφ-Κρίστιαν-Καρλ-Άξελ (Όλουφ είναι η δανική εκδοχή του Όλαφ) γεννήθηκε στην Κοπεγχάγη. Μεγαλύτερος αδελφός του ήταν ο Γκορμ. Οι δύο τους ήταν εξαδέλφια του Φρειδερίκου Θ΄ της Δανίας και του Όλαφ Ε΄ της Νορβηγίας. Το 1948 έκανε μοργανατικό γάμο· έτσι έχασε τον τίτλο του πρίγκιπα της Δανίας και έγινε κόμης του Ρόσενμπορκ. 

Το 1990 απεβίωσε στην Κοπεγχάγη σε ηλικία 67 ετών.

Οικογένεια
Νυμφεύτηκε μοργανατικά πρώτα το 1948 με την Άννη-Ελένη-Ντόρριτ Πούγκαρτ-Μύλλερ και είχε τέκνα:
 Ούλρικ-Χάραλτ-Γκούνναρ-Όλουφ γενν. 1950 κόμης του Ρόσενμπουρκ. Έχει τέκνα:
 Αικατερίνη-Δωροθέα-Ελένη γενν. 1981.
 Φίλιππος-Όλουφ-Άξελ-Ούλρικ γενν. 1986, κόμης του Ρόσενμπορκ.
 Καρλόττα-Ελένη-Άννη-Ντόρριτ γενν. 1953, παντρεύτηκε πρώτα τον Γιενς φίλιπσεν και μετά τον Τόρμπεν Γκύλντενφελτ Βουλφ.

Αναφορές σε Πηγές

Εξωτερικοί Σύνδεσμοι
 Royal House of Denmark

Οίκος του Γκλύξμπουργκ

Πρίγκιπες της Δανίας